Larus

Larus é un xénero de aves acuáticas da orde dos caradriformes, suborde dos laros, que é o tipo da suborde e da familia dos láridos

Comprende numerosas especies coñecidas vulgarmente en galego como gaivotas ou gavotas,gaivota no Dicionario da RAG.

Son aves mariñas de mediano a gran porte, tipicamente de plumaxe gris, negra ou branca, frecuentemente con marcas negras na cabeza ou nas ás, e que teñen as patas palmadas, distribuídas por todo o mundo. Moitas delas son aves abundantes e moi coñecidas nas súas respectivas áreas de distribución.

 Taxonomía 
 Descrición 
O xénero foi descrito en 1758 por Linnaeus na páxina 136Alan P. Peterson: Larus Linnaeus 1758 Syst. Nat. ed. 10, p. 155 en Zoonomen. da 10ª edición do seu Systema naturae.Linnæus, Caroli (1758): [https://gdz.sub.uni-goettingen.de/id/PPN362053006?tify= Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. Holmiæ. (Salvius)].

 Etimoloxía 
O nome científico Larus provén do grego antigo λάῥος láros, "gaivota" (ou talvez outra ave mariña grande).

 Nota taxonómica 
Durante moito tempo a maioría das gaivotas situáronse neste xénero, incluso ao longo do século XX.Dwight, J. (1925): "The Gulls of the World". Bulletin of the American Museum of Natural History 52: 63-401.Moynihan, M. (1959): "A revision of the family Laridae (Aves)". American Museum Novitates 1928: 1–42. Este sistema predominou até principios do século XXI: nos anos 2005-2007 coñeceuse que esta agrupación era polifilética.

En 2005 un estudo de filoxenia molecular realizado por primeira vez sobre todas as especies recoñecidas de gaivotas (53 especies) demostrou que o xénero Larus así concibido non era monofilético.<ref name=Pons>Pons, J. M., Hassanin, A. & Crochet, P. A. (2005): "Phylogenetic relationships within the Laridae (Charadriiformes: Aves) inferred from mitochondrial markers". Molecular phylogenetics and evolution 37 (3): 686-699.</ref> Confirmando as conclusións de dous estudos anteriores, un sobre morfoloxía, e o outro sobre caracteres moleculares, avogaron pola disociación de Larus en seis xéneros:
 Chroicocephalus (11 especies)
 Hydrocoloeus (2 especies)
 Ichthyaetus (6 especies)
 Larus (máis de 20 especies)
 Leucophaeus (5 especies)
 Saundersilarus (1 especie).

Algunhas destas recomendacións foron inmediatamente aceptadas pola comunidade científica internacional.Sangster, G,  Collinson, J. M., Knox, A. G., Parkin, D. T. & Svensson, L. (2007): "Taxonomic recommendations for British birds: Fourth report". Ibis 149 (4): 853– 857.Banks, R. C., Chesser, R. T., Cicero, C., Dunn, J. L., Kratter, A. W., Lovette, I. J., Rasmussen, P. C., Remsen, J. V. Jr., Rising, J. D., Stotz, D. F. & Winker, K. (2008): "Forty-ninth supplement to the American Ornithologists’ Union check-list of North Americancan birds" The Auk 125 (3): 758–768. Porén, algunhas aínda son  obxecto de debate.

 Especies 
Na actualidade recoñécense as 24 especies seguintes:Larus Linnaeus, 1758 no ITIS.

 Larus argentatus Pontoppidan, 1763 
 Larus armenicus Buturlin, 1934
 Larus atlanticus Olrog, 1958
 Larus belcheri Vigors, 1829 
 Larus cachinnans Pallas, 1811 
 Larus californicus Lawrence, 1854 
 Larus canus Linnaeus, 1758 
 Larus crassirostris Vieillot, 1818
 Larus delawarensis Ord, 1815
 Larus dominicanus Lichtenstein, 1823 
 Larus fuscus Linnaeus, 1758 
 Larus glaucescens J. F. Naumann, 1840	 
 Larus glaucoides B. Meyer, 182
 Larus heermanni Cassin, 1852	 
 Larus hyperboreus Gunnerus, 1767 
 Larus livens Dwight, 1919 
 Larus marinus Linnaeus, 1758	
 Larus michahellis J. F. Naumann, 1840 
 Larus occidentalis Audubon, 1839
 Larus pacificus Latham, 1802
 Larus schistisagus Stejneger, 1884
 Larus smithsonianus Coues, 1862	 
 Larus thayeri W. S. Brooks, 1915 
 Larus vegae Palmen, 1887 

 En Galicia 
En Galicia pódense ver 15 especies, segundo Xosé Manuel Penas Patiño e Carlos Pedreira López, ou 13, segundo Estanislao Fernández de la Cigoña, moitas delas presentes todo o ano e outras de presenza accidental.

 Galería de imaxes 

 Notas 

 Véxase tamén 

 Bibliografía 
 del Hoyo, J., Elliott, A. & Sargatal, J. (1996): Handbook of the Birds of the World, vol. 3: Hoatzin to Auks. Barcelona: Lynx Edicions. ISBN 978-84-8733-420-7.
 del Hoyo, J., Collar, N. J., Christie, D. A., Elliott, A. & Fishpool, L. D. C. (2014): HBW and BirdLife International Illustrated Checklist of the Birds of the World. Volume 1: Non-passerines. Barcelona, España / Cambridge, UK: BirdLife International / Lynx Edicions. ISBN 978-84-9655-394-1.
 Fernández de la Cigoña, Estanislao (1989): Viaxeiras da auga. Vigo: Edicións Xerais de Galicia. ISBN 84-7507-245-1.
 Penas Patiño, Xosé M., Carlos Pedreira López e Carlos Silvar (1991): Guía das aves de Galicia. A Coruña: Baía Edicións. ISBN 84-8767-306-2.

 Outros artigos 
 Caradriformes
 Laros
 Láridos

 Ligazóns externas 
 Family Laridae na IOC World Bird List''. Versión 9.2 (2019), do Congreso Ornitolóxico Internacional. Consultada o 7 de decembro de 2019.
 Larus. Gulls na ADW.
 Gulls. Larus Linnaeus 1758 na EOL.

Categoría:Láridos
Categoría:Taxons descritos por Linné